gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8727, del 28-01-2020 (2020/452)

RESOLUCIÓ de 9 desembre de 2019, de la vicepresidenta del Patronat de la Fundació per a la Investigació de l'Hospital Universitari i Politècnic La Fe de la Comunitat Valenciana, per la qual es dona publicitat al nomenament interí del director o directora gerent de la Fundació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/452


Data del document
:   09-12-2019

Organisme emissor
:   Fundació per a la Investigació de l'Hospital Universitari i Politècnic La Fe de la Comunitat Valenciana

Tipus de document
:   Resolució

Anàlisi jurídica

RESOLUCIÓ de 9 desembre de 2019, de la vicepresidenta del Patronat de la Fundació per a la Investigació de l'Hospital Universitari i Politècnic La Fe de la Comunitat Valenciana, per la qual es dona publicitat al nomenament interí del director o directora gerent de la Fundació. [2020/452]  
  
  
Vista la Resolució de 9 de setembre de 2019, per la qual es va convocar el procés de selecció de director/a gerent de la Fundació per a la Investigació de l'Hospital Universitari i Politècnic La Fe de la Comunitat Valenciana (la Fundació).  
Vist que el dia 11 de novembre de 2019, en sessió del Patronat de la Fundació, es va aprovar el nomenament de Sonia Galdón Tornero a proposta de la comissió de valoració, d'acord amb el que es disposa en la base novena de la Resolució de 9 de setembre de 2019.  
En compliment del que es disposa en l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, resolc:  
Donar publicitat al nomenament de Sonia Galdón Tornero com a directora gerent de la Fundació per a la Investigació de l'Hospital Universitari i Politècnic La Fe de la Comunitat Valenciana.  
  
València, 9 de desembre de 2019.- La vicepresidenta del Patronat de la Fundació per a la Investigació de l'Hospital Universitari i Politècnic La Fe de la Comunitat Valenciana: Eva Salvo Marco.
Diari Oficial de la Generalitat Valenciana


Sumari del DOGV 8721, del 20-01-2020 (2020/301)

Extracte de la Resolució de 16 de desembre de 2019, del rector, per la qual es convoca la segona edició del concurs SEAT Textile Challenge.
-------------------------------------------------------------------------------------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/301


Data del document
:   16-12-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 16 de desembre de 2019, del rector, per la qual es convoca la segona edició del concurs SEAT Textile Challenge. [2020/301]  
BDNS (identif.): 491971.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar en el present concurs els alumnes de la UPV de qualsevol titulació de grau i màster impartida a la Universitat.  
  
Segon. Objecte  
L'objecte d'aquesta convocatòria és premiar les millors idees innovadores relacionades amb el sector tèxtil enfocades a aportar solucions sostenibles en l'automoció.  
  
Tercer. Bases reguladores  
Accessibles en la pàgina web de la càtedra AITEX-UPV: https://catedraaitex.webs.upv.es/  
  
Quart. Quantia  
S'estableixen 3 premis dotats de 3.500 €:  
- un primer premi de 2.000 €  
- un segon premi de 1.000 €  
- un tercer premi de 500 €  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 5 de març de 2020.  
  
València, 16 de desembre de 2019.- El rector de la Universitat Politècnica de València: Francisco José Mora Mas.
Diari Oficial de la Generalitat Valenciana


Sumari del DOGV 8860, del 20-07-2020 (2020/5813)

RESOLUCIÓ de 14 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica per la qual es disposa el cessament de Marina Teresa González Macia com a personal eventual.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5813


Data del document
:   14-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 14 de juliol de 2020, de la consellera d'Agricultura, Desenvolupament Rural, Emergència Climàtica i Transició Ecològica per la qual es disposa el cessament de Marina Teresa González Macia com a personal eventual. [2020/5813]  
De conformitat amb el que es disposa en l'article 19 de la Llei 10/2010, de 9 de juliol, d'ordenació i gestió de la funció pública valenciana (DOGV 6310, 14.07.2010), resolc:  
  
Cessar a Marina Teresa González Macia, NRP \*\*\*5066M0 en el lloc de treball número 33005 Assessor/a d'Assumptes Generals de Membres del Consell, del Gabinet de la consellera, agraint-li els serveis prestats.  
  
El cessament tindrà efectes del 17 de juliol de 2020.  
  
València 14 de juliol de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.
Diari Oficial de la Generalitat Valenciana


Sumari del DOGV 8756, del 06-03-2020 (2020/2060)

Extracte de la Resolució de 27 de febrer de 2020, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació de la campanya 2019/2020.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2060


Data del document
:   27-02-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 27 de febrer de 2020, del director de l'Agència Valenciana de Foment i Garantia Agrària, per la qual es convoquen ajudes a la destil·lació de subproductes de vinificació de la campanya 2019/2020. [2020/2060]  
BDNS (Identif.): 498163  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index):  
  
Primer. Beneficiaris: destil·ladors degudament autoritzats per la Direcció General de Política Agrària Comuna per a actuar en el marc de l'article 52 del Reglament (UE) 1308/2013, del Parlament Europeu i del Consell, de 17 de desembre.  
  
Segon. Finalitat: convocatòria de l'ajuda a la destil·lació dels subproductes de vinificació, en l'àmbit territorial de la Comunitat Valenciana, gestionada per la Direcció General de Política Agrària Comuna.  
  
Tercer. Bases reguladores: Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, publicat en el Boletín Oficial del Estado número 266, de 3 de novembre de 2018  
  
Quart. Import: import global màxim estimat d'1.500.000 euros que, en qualsevol cas, vindrà condicionat al que s'estableix en a l'apartat 3 de l'article 58 del Reial decret 1363/2018, quan es conega l'import global màxim definitiu, que s'aprovarà i publicarà mitjançant resolució.  
  
  
Cinqué. Termini de presentació de sol·licituds: del 16 d'octubre i el 20 de juliol de 2020.  
  
València, 27 de febrer de 2020. - El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8932, del 22-10-2020 (2020/8482)

Notificació de la sentència dictada en el procediment de divorci contenciós número 343/2019.
--------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8482


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de divorci contenciós número 343/2019. [2020/8482]  
De: Tatiana María Rosca  
Procuradora: Rita Ripoll Poveda   
Contra: Nicolae Florin Rosca  
  
En el present procediment seguit a instàncies de Tatiana María Rosca, NIE \*\*\*8604\*\*, contra Nicolae Florin Rosca, NIE \*\*\*4397\*\*, s'ha dictat sentència núm. 135/2020 de 03.09.2020:  
  
Procediment: divorci contenciós núm. 343/2019  
Resolució dictada: sentència núm. 135/2020 de 03.09.2020.  
Jutjat on els interessats poden tindre coneixement del contingut íntegre de la resolució: Jutjat de Primera Instància núm. 2 Benidorm  
  
Recurs que pertoca: recurs d'apel·lació davant aquest jutjat, en el termini de vint dies a partir de l'endemà de la seua notificació, recurs del qual coneixerà l'Audiència Provincial d'Alacant, amb els corresponents depòsits previs.  
I atés que es desconeix el parador d'aquest demandat, Nicolae Florin Rosca, NIE \*\*\*4397\*\*, s'expedeix el present edicte a fi que li servisca de notificació en forma deguda, d'acord amb el que es preveu en la Instrucció 6/2012 de la Secretaria General de l'Administració de justícia, relativa a la publicació d'edictes en diaris i butlletins oficials i la protecció de dades.  
  
Conforme a la Llei orgànica 15/1999, de 13 de desembre, de protecció de dades de caràcter personal, i altra legislació vigent en la matèria, les dades contingudes en la present resolució són confidencials, queda prohibida la seua transmissió o comunicació pública per qualsevol mitjà o procediment, i han de ser tractades exclusivament per a les finalitats pròpies de l'Administració de justícia.  
  
Benidorm, 23 de setembre de 2020. - La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 8731, del 03-02-2020 (2020/7)

Notificació de la sentència dictada en el judici verbal número 321/2018.
------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el judici verbal número 321/2018. [2020/7]  
Demandant: Banco Cetelem, SA.  
Procuradora: Carmen Rubio Antonio.  
Demandat: Antonio García Núñez.  
  
Atés que el demandat, Antonio García Núñez, es troba en situació de rebel·lia processal i parador ignorat, s'ha acordat, de conformitat amb el que disposa l'article 497.2 de la Llei 1/2000, d'enjudiciament civil, notificar-li per mitjà d'edictes que es publicaran en el Diari Oficial de la Generalitat Valenciana la resolució l'extracte de la qual s'insereix a continuació:  
  
«Sentència número 41/2019  
  
Vila-real, 5 de març de 2019  
Julián Ángel González Sánchez, magistrat jutge del Jutjat de Primera Instància i Instrucció número 5 de Vila-real, he vist les presents actuacions de judici verbal, tramitades en aquest jutjat amb el número 321/2018 i promogudes a instàncies de l'entitat Banco Cetelem, SA, representada per la procuradora dels tribunals Carmen Rubio Antonio i assistida per la lletrada Elena Sánchez Sánchez, contra Antonio García Núñez, en situació processal de rebel·lia.  
  
Dispositiva  
Estime íntegrament la demanda de judici verbal subscrita per la procuradora dels tribunals Carmen Rubio Antonio, en nom i representació de l'entitat Banco Cetelem, SA, contra el Sr. Antonio García Núñez, en situació processal de rebel·lia, i:  
1r. Condemne el demandat esmentat a abonar a la part actora la quantitat de tres mil quatre-cents noranta-set euros amb dotze cèntims (3.497,12 ?).  
2n. Impose les costes causades en aquest procediment a la part demandada.  
Entregueu i uniu el certificat d'aquesta resolució a les actuacions, i incloeu-ne l'original en el llibre de sentències.  
Notifiqueu aquesta sentència a les parts i feu-los saber que no és ferma i que, contra aquesta, es pot interposar un recurs d'apel·lació davant d'aquest jutjat dins del termini de 20 dies comptats des de l'endemà de notificar-se, del qual coneixerà, si escau, l'Audiència Provincial de Castelló.  
Aquesta és la meua sentència que, definitivament jutjant en aquesta primera instància, pronuncie, mane i signe.»  
I, perquè servisca de notificació en deguda forma al demandat esmentat, Antonio García Núñez, el lletrat de l'Administració de justícia sotasignat, Joaquín Ricardo Ventura Monfort, expedisc aquest edicte en la data indicada davall.  
  
Vila-real, 10 de desembre de 2019.- El lletrat de l'Administració de justícia: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 8730, del 31-01-2020 (2020/345)

Notificació de la sentència dictada en el judici verbal número 1191/2019.
-------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/345


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 1191/2019. [2020/345]  
Demandant: Banco Sabadell, SA.  
Procurador: Antonio Barbero Giménez.   
Demandada: Wendy Marisol Domínguez Izurieta.  
Procurador:  
  
María Elena Carrió Durá, lletrada de l'Administració de justícia del Jutjat de Primera Instància número 27 dels de València, faig saber que en aquest jutjat se segueix judici verbal (desnonament per falta de pagament) número 1191/2019, a instàncies de Banco Sabadell, SA, contra Wendy Marisol Domínguez Izurieta, en el qual s'ha acordat notificar la sentència dictada en les presents actuacions a la demandada que es troba en ignorat parador, Wendy Marisol Domínguez Izurieta, a qui afecta.  
  
I perquè servisca d'edicte de notificació de la sentència a la demandada, en ignorat parador, queda un exemplar de la sentència a la seua disposició en aquest jutjat, i estenc aquest edicte, que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 8 de novembre de 2019.- La lletrada de l'Administració de justícia: María Elena Carrió Durá.
Diari Oficial de la Generalitat Valenciana


Sumari del DOGV 8816, del 20-05-2020 (2020/3519)

ACORD de 15 de maig de 2020, del Consell, d'autorització de l'expedient de rescabalament 03-25/2020 per obligacions contretes en 2019 i 2020.
---------------------------------------------------------------------------------------------------------------------------------------------

### Dades del document

Número de DOGV
:   8816

Data del DOGV
:   20-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3519


Data del document
:   15-05-2020

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 15 de maig de 2020, del Consell, d'autorització de l'expedient de rescabalament 03-25/2020 per obligacions contretes en 2019 i 2020.  
 [2020/3519]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, Cultura i Esport, el Consell, prèvia deliberació, en la reunió de 15 de maig de 2020,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament per obligacions contretes com a conseqüència de la prestació de serveis de neteja, entre l'1 de novembre de 2019 i el 29 de febrer de 2020, per import de 18.923,08 € (IVA inclòs).  
  
Segon  
Autoritzar la imputació al pressupost de 2020 de les obligacions econòmiques contretes en 2019, per import de 9.461,54 €.  
  
València, 15 de maig de 2020.  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8899, del 07-09-2020 (2020/6956)

Informació pública de la proposta de correccions del Pla general estructural, versió 2019.
------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/6956


Data del document
:   28-08-2020

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de la proposta de correccions del Pla general estructural, versió 2019. [2020/6956]  
En relació a l'expedient que es tramita per a l'aprovació del Pla general estructural del municipi (PGE), el Ple de l'Ajuntament, en sessió celebrada el 27 d'agost de 2020, a la vista de la documentació presentada («Proposta de correccions a introduir en la versió proposada PGE Dénia per a satisfer aspectes requerits per informes sectorials emesos amb posterioritat a la sol·licitud de declaració ambiental i territorial estratègica i uns altres», així com l'informe de l'arquitecte municipal de data 13.08.2020 i informe tecnicojurídic de data 13.08.2020, subscrits, així mateix, pel secretari municipal, va acordar:  
  
- Comunicar als interessats que s'introduiran correccions a la versió 1179 OBN, mitjançant una comunicació que es difondrà en diferents mitjans, com ara pàgines web (www.denia.es i www.territoridenia.paisatge.org) i anunci en un diari no oficial d'àmplia difusió en el municipi.  
- Publicar un anunci d'informació pública en el Diari Oficial de la Generalitat Valenciana, i donar audiència pel termini de vint dies, acompanyada dels informes i la documentació que sustenten les correccions proposades.  
- En aquest període, s'admetran, per a examen i consideració, noves al·legacions referides a les correccions proposades, i podran inadmetre's les que reiteren arguments i redunden en aspectes prèviament informats.  
  
- Remetre l'acord plenari i el document de correccions i els seus annexos a l'òrgan ambiental, per al seu coneixement i als efectes oportuns.  
Per tot això, s'obri un període d'exposició pública de vint dies, a comptar de l'endemà de la publicació d'aquest anunci en el Diari Oficial de la Generalitat Valenciana, durant el qual podran presentar-se noves al·legacions referides a les correccions proposades en el PGE versió 2019.  
Les al·legacions podran presentar-se, entre altres mitjans, a través de la sede electrònica, a través de l'enllaç següent: https://oac.denia.es/es/tramits/cercador.aspx.  
L'anunci s'inserirà, així mateix, en el tauler d'anuncis de l'Ajuntament i en un diari no oficial d'àmplia difusió al municipi.  
La documentació estarà disponible, per a la consulta, en la pàgina web de l'Ajuntament www.denia.es (urbanisme, planejament) i en la pàgina de participació www.territoridenia.paisatge.org  
Cosa que s'anuncia per a coneixement públic general.  
  
Dénia, 28 d'agost de 2020.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 8800, del 28-04-2020 (2020/1696)

Notificació de la sentència dictada en el judici verbal número 205/2018.
------------------------------------------------------------------------

### Dades del document

Número de DOGV
:   8800

Data del DOGV
:   28-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1696


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el judici verbal número 205/2018.  
 [2020/1696]  
De: Hermanos Michavila, SA  
Procuradora: Paola Uso Amella  
Contra: Joaquín Pérez Masegosa  
En el present procediment seguit a instàncies d'Hermanos Michavila, SA, contra Joaquín Pérez Masegosa, s'ha dictat sentència que literalment és com segueix:  
«Sentència número 000294/2019  
Part demandant: Hermanos Michavila, SA  
Advocat: Rubén Barreda García   
Procuradora: Paola Uso Amella   
Part demandada: Joaquín Pérez Masegosa, en rebel·lia processal.  
Objecte del judici: reclamació factura impagada de reparació de vehicle.  
Vistes per mi, María Dolores Bellés Centelles, magistrada jutgessa del Jutjat de Primera Instància número 9 de Castelló de la Plana, les presents actuacions de judici verbal número 205/2018, en virtut de les facultats que m'han sigut donades per la Constitució i en nom del rei, dicte la sentència següent.  
  
Part dispositiva  
Estime la demanda plantejada per la procuradora dels tribunals Paola Uso Amella, en nom i representació d'Hermanos Michavila, SA, condemne Joaquín Pérez Masegosa a abonar a la demandant la quantitat de 2.324 euros, IVA inclòs al tipus de 21%, els interessos de l'article 576 de la Llei d'enjudiciament civil i les costes d'aquest plet.  
  
Notifiqueu la present resolució a les parts, i indiqueu-los que és ferma.  
Lliureu una testimoniança d'aquesta perquè constes en les actuacions, i guardeu l'original en el llibre de sentències d'aquest jutjat.  
Aquesta és la meua sentència, que pronuncie, mane i signe.»  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data; i jo, el lletrat de l'Administració de justícia, en done fe, a Castelló de la Plana, el 19 de juliol de 2019.  
I atés que desconeix el parador d'aquest demandat, Joaquín Pérez Masegosa, s'expedeix el present edicte a fi que li servisca de notificació de forma deguda.  
  
Castelló de la Plana, 20 de febrer de 2020.- El lletrat de l'Administració de justícia: Víctor Martín Gallego Guillén.